Diari Oficial de la Generalitat Valenciana


Sumari del DOGV 146, del 16-02-1984 (1984/802692)

DECRET 164/1983, de 19 de desembre, del Consell de la Generalitat Valenciana, de creació de la Comissió de Protecció Civil de la Generalitat Valenciana.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/12/19/164/dof/vci/html**

### Dades del document

Número de DOGV
:   146

Data del DOGV
:   16-02-1984

Secció del DOGV
:   DISPOSICIONS GENERALS

Número del document
:   1984/802692


Data del document
:   19-12-1983

Organisme emissor
:   Conselleria de Governació

Tipus de document
:   Decret

Anàlisi jurídica

Decret 164/1983, de 19 de desembre, del Consell de la Generalitat Valenciana, de creació de la Comissió de Protecció Civil de la Generalitat Valenciana.  
Les inundacions d'octubre de 1982, així com les recents del dia 6 de novembre i següents, han palesat la necessitat que s'incremente l'agilitat i l'eficàcia de l'actuació administrativa en supòsits com els esmentats.   
Conseqüentment, cal la creació d'un òrgan col.legiat que, a nivell comunitari, siga susceptible d'assumir de manera immediata la coordinació dels serveis de la Generalitat en supòsits catastròfics i siga, alhora, l'òrgan d?estudi i proposta, tant prèvia com successiva, de totes aquelles mesures que puguen ser adoptades pel Govern Valencià.   
En atenció a aquests motius, a proposta del Conseller de Governació, prèvia deliberació del Consell de la Generalitat Valenciana en sessió de 19 de desembre de 1983,   
DECRETE:   
Article primer  
Es crea la Comissió de Protecció Civil de la Generalitat Valenciana.   
Article segon  
Constitueix funció primordial de la Comissió de Protecció Civil de la Generalitat la coordinació de les actuacions que han d'efectuar amb caràcter d'urgència els serveis de la Generalitat en supòsits catastròfics.   
Article tercer  
Correspon igualment a la Comissió de Protecció Civil de la Generalitat l'estudi i proposta al Conseller de Governació, per a l'elevació al Govern Valencià, de les qüestions següents:   
a) Adopció de mesures preventives tendents a evitar riscs catastròfics.   
b) Mesures rehabilitadores de les infraestructures, serveis i equipaments dependents de la Generalitat.   
c) Ajudes a les Administracions dependents de la Generalitat.   
d) Col.laboració amb l'Administració de l'Estat.   
e) Auxilis a altres Comunitats.   
f) D'altres que li atribuesca el Consell de la Generalitat Valenciana.   
Article quart  
Integraran la Comissió a què fa referència l'article  
anterior, sota la presidència del Subsecretari de la Conselleria de Governació, els membres següents:  
a) El Director General de Seguretat i Protecció Civil de la Conselleria de Governació, que hi farà de Vicepresident.  
b) Un Director General de cada una de les Conselleries que integren el Consell de la Generalitat Valenciana, designat pel Conseller respectiu.  
c) Un representant de cada una de les tres Diputacions Provincials de la Comunitat Valenciana, nomenats pel seu President.  
Article cinqué  
La Secretaria Administrativa de la Comissió queda adscrita a la Presidència de la Generalitat i serà exercida per un funcionari designat pel Conseller de la Presidència.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
Donat a València, el 19 de desembre de 1983.   
El President de la Generalitat,  
JOAN LERMA I BLASCO  
El Conseller de Governació,   
FELIP GUARDIOLA I SELLES


Còpia Permalink ELI